Cuneiform Tablet VS 26 59 (VAT 9270)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um ḫi-na-a a-šur-i-mì-tí ta-ri-iš-ma-tum ù be-lá-tum-ma a-na pu-šu-ke-en₆ qí-bi-ma a ma-lá té-er-tí-kà ṭup-pá-am ša a-lim{ki} ni-il₅-qé-ma ra-bi-ṣú-um na-áš-a-kum a-ma-kam i-ḫi-id-ma lu KÙ.BABBAR lu GÉME lu ÌR lu É-be-tum mì-ma šu-nu-nu e-zi-bu-ú pá-ḫe-er-ma ku-nu-uk-ma šé-bi-lam 0.33333 ma-na KÙ.BABBAR 1 ma-na AN.NA a-na ra-bi₄-ṣí-im ni-dí-in 0.33333 ma-na KÙ.BABBAR a-ma-kam dí-šu-um ú ša-bu 10 GÍN KÙ.BABBAR 1 ma-na AN.NA a-na im-gu₅-a ni-dí-in ṭup-pu-um ša a-lim{ki} ša a-na KÙ.BABBAR-áp a-šur-ma-lik a-dí ḫu-bu-ul <big_gap> na-ru-qí-im er-bu-um GA-ra-tám ù ša-ku-ul-tum uš-ta-bu-ú i-na me-er-e a-šur-ma-lik ma-ma-an lá i-ṭá-ḫi-ú a-ma-kam i-ba-ší ṭup-pá-am kà-li-im-šu-nu a-na pu-šu-ke-en₆ qí-bi₄-ma um-ma ta-ri-iš-ma-tum ù be-lá-tum-ma a-šu-mì KÙ.BABBAR ša ta-áš-pu-ra-ni i ma-qá-at KÙ.BABBAR pá-ni-e-ma a ša ki-ma ku-a-tí ni-da-an